Diari Oficial de la Generalitat Valenciana


Sumari del DOGV 4195, del 21-02-2002 (2002/1644)

Informació pública de les bases per a cobrir dues places d'auxiliar administratiu d'administració general mitjançant el sistema de concurs oposició, enquadrades en l'escala d'administració general de l'Ajuntament de Redován.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4195

Data del DOGV
:   21-02-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/1644


Data del document
:   19-02-2002

Organisme emissor
:   Ajuntament de Redován

Tipus de document
:   Convocatòria

Descriptors 

:   * Redován
    * administració local
    * professió administrativa
    * concurs administratiu

Informació pública de les bases per a cobrir dues places d'auxiliar administratiu d'administració general mitjançant el sistema de concurs oposició, enquadrades en l'escala d'administració general de l'Ajuntament de Redován. [2002/Q1644]
  
Primera. Objecte de la convocatòria
  
És objecte d'aquesta convocatòria la provisió, mitjançant el procediment de concurs oposició, de dues places d'auxiliar d'administració general per torn lliure, vacants a la plantilla d'aquest ajuntament i incloses a l'oferta d'ocupació pública per a l'any 2001.
  
Aquestes places estan incloses a l'escala d'administració general, subescala auxiliar, dotades amb els emoluments que corresponen al grup D de l'article 25 de la Llei 30/1984, de 2 d'agost, i els altres que corresponguen d'acord amb la legislació vigent.
  
Segona. Requisits dels aspirants
  
Per a poder participar en el concurs oposició, els aspirants hauran de complir els següents requisits en la data en què acabe el termini de presentació d'instàncies:
  
a) Ser espanyol o nacional d'un dels restants membres de la Unió Europea o d'aquells estats en què siga d'aplicació la lliure circulació de treballadors en els termes establits en la llei estatal que regula aquesta matèria, amb les modificacions introduïdes per la Llei 55/1999, de data 29 de desembre.
  
b) Tenir complits els 18 anys en el darrer dia del termini per a presentació d'instàncies.
  
c) Estar en possessió del títol de graduat escolar, Formació Professional de primer grau o equivalent, o en condicions d'obtenir-los en la data en què acaba el termini de presentació d'instàncies.
  
d) No patir malaltia o defecte físic o psíquic que impedisca l'exercici de les funcions de la plaça.
  
e) No haver sigut separat, mitjançant expedient disciplinari, del servei de cap administració pública, i no trobar-se incurs en cap de les causes d'incapacitat o incompatibilitat especifiques, d'acord amb a la normativa vigent.
  
Tercera. Sol·licituds
  
Presentació d'instàncies: les instàncies en què se sol·licita prendre part en el concurs oposició, en les quals els aspirants hauran de manifestar que compleixen cada una de les condicions exigides a la base anterior, s'adreçaran a l'alcalde president de la corporació, i es presentaran al Registre General, de dilluns a divendres, i de 09.00 a 14.00 hores, durant un termini de 20 dies naturals a partir de l'endemà de la publicació de la convocatòria en el Boletín Oficial del Estado.
  
Es publicarà igualment al tauler d'anuncis d'aquest ajuntament, i un extracte de la convocatòria en el Diari Oficial de la Generalitat Valenciana. A la sol·licitud, s'hi adjuntarà una fotocòpia del document nacional d'identitat i de la titulació requerida.
  
A la instància, s'hi adjuntaran els documents acreditatius dels mèrits al·legats mitjançant una fotocòpia compulsada. No es tindran en compte els presentats fora del termini de presentació d'instàncies.
  
Les instàncies també es podran presentar en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
En el moment de presentar la sol·licitud, s'hi adjuntarà un resguard d'haver ingressat la quantitat de 2.000 pessetes en concepte de drets d'examen.
  
Els drets d'examen impagats, o el fet de no aportar el justificant de l'ingrés, donarà lloc a l'exclusió de l'aspirant.
  
Quarta. Admissió d'aspirants
  
Una vegada expirat el termini de presentació de sol·licituds, l'alcalde dictarà una resolució en què declararà aprovada la llista provisional d'aspirants admesos i exclosos, que es publicarà al tauler d'edictes de la casa consistorial i en el Butlletí Oficial de la Província d'Alacant. Contra aquesta resolució s'hi podrà interposar un escrit d'esmena i/o reclamació en el termini de 10 dies hàbils, comptadors des de l'endemà de la publicació en el Butlletí Oficial de la Província d'Alacant. Les reclamacions es resoldran en el mateix acte pel qual s'aprove la llista definitiva. Si no es presenta cap reclamació, la llista provisional romandrà elevada a definitiva.
  
Cinquena. Tribunal qualificador
  
I. Estarà compost de la forma següent:
  
President: el de la corporació o membre d'aquesta en qui delegue.
  
Vocals:
  
- Un representant del Govern Valencià, designat per aquest.
  
- Un representant de l'Institut Valencià d'Administracions Públiques.
  
- El regidor delegat de personal.
  
- Un funcionari o treballador del mateix nivell o superior a la plaça anunciada, designat per l'alcalde.
  
Secretari: el de la corporació o funcionari en qui delegue.
  
El representant dels treballadors.
  
La designació dels membres del tribunal, que inclourà la dels seus respectius suplents, es farà pública al tauler i en el Butlletí Oficial de la Província d'Alacant, en la mateixa resolució en què s'aprove la llista d'admesos i exclosos.
  
II. Els membres del tribunal hauran d'abstenir-se d'intervenir quan concòrreguen les circumstàncies establides en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i les modificacions introduïdes per la Llei 4/1999. Els aspirants podran recusar-los per les mateixes causes de la forma establida en l'article 29 de la llei esmentada.
  
III. El tribunal no podrà constituir-se ni actuar sense l'assistència de, almenys, la meitat dels membres, titulars o suplents, i estarà facultat per a resoldre qualsevol dubte o incidència que poguera sorgir durant les proves selectives. Així mateix, podrà disposar la incorporació als seus treballs d'assessors especialistes, per a totes o algunes de les proves.
  
VI. Per la concurrència a les distintes sessions que realitze el tribunal, els respectius membres tindran dret a la percepció d'assistències en les quanties establides legalment.
  
Sisena. Procediment de selecció
  
Constarà de les següents fases:
  
A. Fase d'oposició. Composta dels exercicis següents:
  
1. De caràcter obligatori i eliminatori: consistirà en la realització d'una prova de coneixements teòrics referida als continguts del temari de l'annex II, a través de la contestació d'un qüestionari de 50 preguntes tipus test de resposta breu.
  
La durada d'aquest exercici serà en un temps màxim de 90 minuts.
  
2. De caràcter obligatori i eliminatori: consistirà a desenvolupar per escrit, durant un temps màxim de 60 minuts, un tema extret a l'atzar corresponent al contingut de l'annex II.
  
En aquest exercici es valorarà el plantejament d'exposició, els coneixements i la capacitat de síntesi.
  
El tribunal podrà determinar que els aspirants procedisquen a la lectura pública de l'exercici i podran interpel·lar-los sobre els aclariments que estimen oportuns.
  
3. De caràcter obligatori i eliminatori:
  
Consistirà en la còpia íntegra i forma d'un text que facilitarà el tribunal, mitjançant la tècnica de tractament de textos amb l'eina ofimàtica Word 2000 així com la composició, modificació o correcció d'aquesta. Tot això amb una durada màxima de 30 minuts.
  
B. Fase de concurs. Els mèrits al·legats i justificats pels aspirants i que el tribunal valorarà, són els que a continuació es relacionen, amb la puntuació que s'indica, amb un màxim de 10 punts.
  
Temps de serveis:
  
- Per cada mes complet de serveis prestat com a auxiliar administratiu en qualsevol ajuntament: 0,5 punts. Les fraccions inferiors al mes no es computaran.
  
- Seran mèrits puntuables els contrets fins a la data d'acabament del termini de presentació d'instàncies que s'acreditaran documentalment en la sol·licitud de participació.
  
- S'acreditarà mitjançant un certificat oficial o una còpia acarada del contracte de treball.
  
- La fase de concurs únicament es valorarà als aspirants que superen la fase de oposició.
  
Setena. Desenvolupament de les proves.
  
En la resolució del president a què fa referència la base quarta, i que es publicarà en el Butlletí Oficial de la Província d'Alacant, s'anunciarà així mateix el dia, l'hora i el lloc en què es constituirà el tribunal i es farà el primer exercici de l'oposició.
  
Els successius anuncis es publicaran al tauler d'anuncis de la corporació.
  
Entre l'acabament d'un exercici i el començament del següent haurà de transcórrer un termini mínim de 72 hores i màxim de 45 dies naturals. No obstant això, es podran reduir els terminis indicats si ho proposa el tribunal i ho accepten tots els aspirants o aquests ho sol·licitaren per unanimitat.
  
Els aspirants seran convocats per a cada exercici en crida única, tret de casos de força major, degudament justificats i apreciats lliurement pel tribunal.
  
L'ordre d'actuació dels aspirants, en cas que en algun exercici no pogueren actuar conjuntament, es determinarà per ordre alfabètic, i començarà pel qui el primer cognom del qual comence per la lletra que resulte del sorteig que es faça a aquest efecte.
  
En qualsevol moment, el tribunal podrà requerir als aspirants que n'acrediten la personalitat.
  
Vuitena. Qualificacions
  
I. La valoració dels mèrits de la fase de concurs s'obtindrà aplicant les regles de la base sisena, apartat B.
  
II. Cada exercici de la fase d'oposició es qualificarà de 0 a 10 punts, i serà necessari, per a passar al següent, obtenir un mínim de 5 punts.
  
La qualificació de cada aspirant s'adoptarà sumant les puntuacions atorgades per cada membre del tribunal i dividint pel nombre d'assistents a aquell.
  
III. La qualificació definitiva es determinarà per la suma de les puntuacions obtingudes en la fase de concurs i en la fase d'oposició.
  
Novena. Relació d'aprovats i proposta de nomenaments
  
I. Una vegada finalitzada la qualificació, el tribunal publicarà al tauler la relació d'aprovats, per ordre de puntuació. Aquests no podran sobrepassar el nombre de places convocades al concurs oposició. Tot això de conformitat amb l'article 7 del Reial Decret 896/1991.
  
II. El tribunal elevarà la relació d'aprovats al president, per al corresponent nomenament com a funcionaris de carrera.
  
Deu. Presentació de documents
  
I. En el termini de 20 dies naturals, els aspirants proposats hauran de presentar els documents acreditatius dels requisits exigits en la base segona:
  
1. Declaració de no haver sigut separat mitjançant expedient disciplinari del servei de qualsevol de les administracions públiques, així com no trobar-se incurs en cap de les causes d'incapacitat específiques, d'acord amb la normativa vigent.
  
2. Certificat mèdic oficial a fi de determinar l'aptitud física o psíquica per a l'exercici de la plaça objecte d'aquesta convocatòria.
  
II. Si dins del termini indicat, i tret de casos de força major, no presenten la documentació o de l'examen d'aquesta es dedueix que manquen d'algun dels requisits, no podran ser nomenats i se n'anul·laran les actuacions, sense perjudici de la responsabilitat en què pogueren haver incorregut per falsedat en la sol·licitud inicial.
  
III. Els aspirants d'uns altres països comunitaris hauran d'acreditar, a més a més, els requisits a què fa referència la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Comunitat Europea.
  
Onze. Nomenament i presa de possessió
  
Una vegada complimentat pels aspirants proposats el que s'estableix en la base anterior i realitzats els tràmits administratius pertinents, l'alcalde president efectuarà el nomenament. Les persones interessades hauran de prendre possessió en el termini legalment establit des d'aquell en què els siga notificat el nomenament. Si no prenen possessió en el termini assenyalat sense causa justificada, perdran el seu dret per caducitat del nomenament.
  
Dotze. Incompatibilitats
  
Els aspirants proposats romandran subjectes al compliment de les prescripcions contingudes en la Llei 53/1984, sobre incompatibilitats del personal al servei de les administracions públiques, i la resta de normativa aplicable.
  
Tretze. Normativa supletòria
  
- Llei 30/1984, de 2 d'agost.
  
- Reial Decret Legislatiu 781/1986, i Llei 7/1985, de 2 d'abril.
  
- Text Refós de la Funció Pública Valenciana.
  
- Reial Decret 364/1995, de 10 de març.
  
- La resta de disposicions aplicables i concordants.
  
Catorze. Impugnació
  
La convocatòria i les seues bases i tots els actes administratius que es deriven d'aquestes i de les actuacions del tribunal, les persones interessades els podran impugnar en els casos i en la forma establida en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i modificacions de la Llei 4/1999.
  
ANNEX I
  
(Nom i cognoms) ..., amb domicili al carrer ..., de la població ... i número de telèfon ..., amb DNI ..., assabentat de la convocatòria per a la provisió en propietat, mitjançant el sistema de concurs oposició, de dues places d'auxiliar administratiu, vacants a la plantilla de l'any 2001, convocades per aquest ajuntament, davant l'alcalde president compareix i exposa:
  
1. Que compleix totes i cada una de les condicions exigides en la base segona de les que regeixen la convocatòria.
  
2. Que es compromet a aportar en el seu dia els documents acreditatius de complir les condicions expressades abans.
  
3. Que aporta fotocòpia del DNI, la documentació acreditativa dels mèrits al·legats per a valorar-los en la fase de concurs i el justificant d'haver pagat els drets d'examen.
  
Per tot això, sol·licita:
  
Ser admés al concurs oposició per a cobrir dues places vacants d'auxiliar administratiu, convocat per l'Ajuntament de Redován.
  
..., ... d ... de 2001.
  
Firmat
  
ALCALDIA PRESIDÈNCIA DE L'AJUNTAMENT DE REDOVÁN
  
ANNEX II
  
Temari
  
Tema 1. La Constitució espanyola de 1978. Estructura i contingut. Principis generals. Els drets i deures fonamentals en la Constitució espanyola. El Tribunal Constitucional. El Defensor del Poble.
  
Tema 2. L'organització l'estat en la Constitució: organització institucional o política i organització territorial. La corona. Les Corts Generals. El poder judicial.
  
Tema 3. Organització territorial l'estat. Els estatuts d'autonomia: el seu significat. L'Estatut d'Autonomia de la Comunitat Valenciana.
  
Tema 4. L'administració local. Entitats que comprén. Règim local espanyol. Principis constitucionals i regulació jurídica.
  
Tema 5. El municipi: concepte i elements. La població: especial referència a l'empadronament. L'organització. Competències municipals.
  
Tema 6. Altres entitats locals. Mancomunitats. Comarques o altres entitats que agrupen diversos municipis. Les àrees metropolitanes. Les entitats d'àmbit territorial inferior al municipal. Relacions entre ens territorials.
  
Tema 7. Principis d'actuació de l'administració pública. Sotmetiment a la llei i al dret. Fonts del dret administratiu: especial referència a la llei i als reglaments. La potestat reglamentària en l'esfera local: ordenances, reglaments i bans: procediment d'elaboració i aprovació.
  
Tema 8. La relació juridicoadministrativa. Concepte. Subjectes: l'administració i l'administrat. Els actes jurídics de l'administrat.
  
Tema 9. L'acte administratiu: concepte, classes i elements. Eficàcia i validesa dels actes administratius. Execució. Notificació. Revisió d'ofici dels actes administratius. Els recursos administratius.
  
Tema 10. El procediment administratiu: principis informadors. Les fases del procediment administratiu: iniciació, ordenació, instrucció i terminació. Termes i terminis. Especialitats del procediment administratiu local. El registre d'entrada i eixida de documents. Llengua dels procediments.
  
Tema 11. Competències del municipi. Organització municipal. L'alcalde: elecció i atribucions. Els tinents d'alcalde. La comissió de govern.
  
Tema 12. El ple. Atribucions. Funcionament del ple. Òrgans complementaris. Funcionament dels òrgans col·legiats locals; convocatòria i ordre del dia. Actes i certificats.
  
Tema 13. Formes de l'acció administrativa. L'activitat de foment. L'activitat de policia: les llicències. Procediment de concessió de llicències. El servei públic.
  
Tema 14. Els béns de les entitats locals. El domini públic. El patrimoni privat d'aquestes.
  
Tema 15. Els contractes administratius en l'esfera local. Classes. Subjectes. Les garanties. Procediments i formes d'adjudicació. Execució, modificació i suspensió. La revisió de preus. Extinció dels contractes.
  
Tema 16. La funció pública local. Organització. Drets i deures dels funcionaris. Els drets econòmics. Drets de sindicació.
  
Tema 17. Situacions administratives dels funcionaris. Règim d'incompatibilitats. Règim disciplinari.
  
Tema 18. Competència urbanística municipal. Formes d'intervenció de l'administració en l'ús del sòl i l'edificació. Instrument d'ordenació en la Llei 6/1994, de la Generalitat Valenciana, Llei Reguladora de l'Activitat Urbanística.
  
Tema 19. El règim pressupostari de les entitats locals. Els principis pressupostaris. El control intern de la gestió econòmica local. Classificació d'ingressos i despeses. La partida pressupostària.
  
Tema 20. Els crèdits pressupostaris. Delimitació i situació. Les modificacions pressupostàries. Les fases d'execució del pressupost de despeses.